Vidruka Kool

Vidruka Kool oli erikool Lääne maakonnas Taebla vallas Vidruka külas Palivere mõisas. 

Kool asutati 1960. aastal, kui seni Palivere mõisas tegutsenud Palivere lastekodu tegevus lõpetati ja seal avati Palivere Erirežiimiline Internaatkool.Arro, Meri. Palivere - paljude noorte ainus kodu. Õpetajate Leht, 28. august 1998. Aastatel 1964–2007 kandis kool nime Palivere Eriinternaatkool. 2007. aastal nimetati kool ümber Vidruka Kooliks.Vidruka Kooli põhimäärus. RTL 2007, 42, 715. 

Kool tegutses endisaegse Palivere mõisa viinaköögis, mis oli kooli tarbeks ümber ehitatud.Martin Kaasik, 2001. Eesti koolid 2000. AS Inreko Press. Lk 202 Peale selle oli koolil eraldi internaadihoone.

Vidruka Kool lõpetas tegevuse, kui see liideti 2013. aastal Haapsalu Sanatoorse Internaatkooliga. Uue kooli nimeks sai Haapsalu Viigi Kool.Ilves, Lehte. Vidruka ja sanatoorsest koolist saab Viigi kool. Lääne Elu, 19. aprill 2013.

Viited

Kategooria:Eesti erikoolid
Kategooria:Taebla vald
Kategooria:Eesti endised koolid